Source: https://ugyintezes.magyarorszag.hu/ugyek/410006/420012/420014/Elso_masodfoku_birosagi_eljaras20091202.html?ugy=masdfokhat.html
Timestamp: 2019-12-07 04:24:54
Document Index: 17923870

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

megváltoztatja vagy
hatályon kívül helyezi, és
az elsőfokú bíróságot új eljárásra utasítja.
A másodfokú bíróság az elsőfokú bíróság ítéletének megváltoztatása esetén ítélettel, egyébként végzéssel határoz.
A másodfokú bíróság az elsőfokú bíróság ítéletét helybenhagyja, ha a fellebbezés alaptalan és az ítéletet egyéb okból nem kell hatályon kívül helyezni, továbbá ha nem kell vagy nem lehet (pl. a súlyosítási tilalom vagy a felülbírálat terjedelmének korlátai miatt) megváltoztatni.
Abban az esetben, ha az elsőfokú bíróság jogszabályt helytelenül alkalmazott és az ítéletét ez okból nem kell hatályon kívül helyezni, a másodfokú bíróság az ítéletet megváltoztatja és a törvénynek megfelelő határozatot hoz. A másodfokú bíróság az elsőfokú bíróság ítéletét megváltoztathatja akkor is, ha az elsőfokú bíróság ítéletének részbeni megalapozatlanságát kiküszöbölte.
A másodfokú bíróság az elsőfokú bíróság ítéletét hatályon kívül helyezi, és az eljárást megszünteti, ha
Ugyanígy jár el a másodfokú bíróság akkor is, ha
a vádat nem az arra jogosult emelte; vagy
a vádirat nem vagy hiányosan tartalmazza törvényes elemeket , és emiatt a vád érdemi elbírálásra alkalmatlan. ,
A másodfokú bíróság az elsőfokú bíróság ítéletét hatályon kívül helyezi, és az elsőfokú bíróságot új eljárásra utasítja, ha a bíróság nem volt törvényesen megalakítva, a tárgyaláson a tanács tagjai nem voltak mindvégig jelen, az ítélet meghozatalában törvény szerint kizárt bíró vett részt, a bíróság a hatáskörét túllépte, katonai büntetőeljárás hatálya alá tartozó, vagy más bíróság kizárólagos illetékességébe tartozó ügyet bírált el, vagy a tárgyalást olyan személy távollétében tartotta meg, akinek a részvétele egyébként kötelező lett volna, illetve a bíróság az eljárást a büntetőeljárásról szóló 2017. évi XC. törvény 567. § (1) bek. a)-b) és d)-e) pontjában, valamint (2) bekezdésében meghatározott valamely ok törvénysértő megállapítása miatt szüntette meg, továbbá, ha az elsőfokú ítélet indokolása a rendelkező résszel teljes mértékben ellentétes.
A másodfokú bíróság az elsőfokú bíróság ítéletét hatályon kívül helyezi, és az elsőfokú bíróságot új eljárásra utasítja akkor is, ha fentiekben fel nem sorolt és a másodfokú eljárásban nem orvosolható olyan eljárási szabálysértés történt, amely lényeges hatással volt az eljárás lefolytatására, a bűnösség megállapítására, a bűncselekmény minősítésére, a büntetés kiszabására, illetve az intézkedés alkalmazására. Ilyennek minősül különösen, ha a bizonyítás törvényességére vonatkozó rendelkezéseket a vádemelés után megsértették, a büntetőeljárásban részt vevő személyek a vádemelés után a törvényes jogaikat nem gyakorolhatták, vagy ezek gyakorlásában őket korlátozták, a tárgyalásról a nyilvánosságot törvényes ok nélkül kizárták, a bűnösség megállapítása, a felmentés, az eljárás megszüntetése, a cselekmény Btk. szerinti minősítése vagy a büntetés kiszabása, illetve az intézkedés alkalmazása tekintetében az elsőfokú bíróság az indokolási kötelezettségének nem vagy csak részben tett eleget, az elsőfokú bíróság a bűnösséget beismerő nyilatkozatot a törvényben meghatározott feltételek hiányában fogadta el.